Държавен вестник, бр. 38, 2021 г., стр. 55

БРОЙ  38	
Д Ъ Р Ж А В Е Н  В Е С Т Н И К 	
СТР.  55  
57 
4.8.8    При демонстрацията за пътнически плавателни съдове се използва представителна 
извадка от лица с нормално здраве, височина и тегло, с различен пол и възраст, доколкото 
това е практически осъществимо и разумно. 
4.8.9    Избраните за демонстрацията лица, различни от екипажа, не трябва да са специално 
обучени за такава демонстрация. 
4.8.10  Демонстрация на аварийна евакуация се извършва за всички високоскоростни 
плавателни съдове с нов дизайн и за други плавателни съдове, при които мерките за 
евакуация се различават съществено от тези, които са били тествани преди това. 
4.8.11  Специфичната процедура за евакуация, следвана по време на първоначалната 
демонстрация на плавателния съд, на която се базира сертификатът, се включва в 
ръководството за експлоатация на плавателния съд заедно с другите процедури за евакуация, 
съдържащи се в 4.8.2.  По време на демонстрацията се правят видеозаписи както вътре, така 
и извън плавателния съд, които стават неразделна част от ръководството за обучение, 
посочено в 18.2. 
4.9       Багажни, складови, магазинни и товарни отделения 
4.9.1    Предприемат се мерки за предотвратяване на местенето на багаж, провизии и 
предмети в товарните отделения, като надлежно се вземат предвид характеристиките на 
отделенията и ускоренията, които е вероятно да възникнат. Ако поставянето им в стабилна 
позиция не е практически осъществимо, се осигуряват подходящи средства за ограничаване 
на движенията на багажа, провизиите и товара. Рафтовете и надземните рафтове за 
съхранение на ръчен багаж на обществени места се осигуряват с подходящи средства за 
предотвратяване на падането на багажа при условията, които могат да възникнат. 
4.9.2    Уредите за управление, електрическото оборудване, частите с висока температура, 
тръбопроводите или други елементи, чиято повреда може да се отрази върху безопасната 
експлоатация на плавателния съд или до които е необходим достъп за членовете на екипажа 
по време на пътуване, не се разполагат в багажни, складови и товарни отделения, освен ако 
тези елементи не са подходящо защитени така, че да не могат да бъдат повредени или, 
когато е приложимо, задействани по невнимание при товарене, разтоварване или 
преместване на предметите в отделението. 
4.9.3    В тези отделения се поставя трайно обозначение на ограниченията за товарене, ако е 
необходимо. 
4.9.4    Предвид предназначението на плавателния съд механизмите за затваряне на 
външните отвори на багажното и товарното отделение, както и на помещенията от специална 
категория, следва да бъдат устойчиви на атмосферни влияния. 
4.10     Нива на шум 
4.10.1  Нивото на шума в обществените помещения и жилищните помещения на екипажа се 
поддържа възможно най-ниско, за да може да бъде чута високоговорителната уредба, и по 
принцип не надвишава 75 dB(A). 
4.10.2  Максималното ниво на шум в работното отделение по принцип не трябва да 
надвишава 65 dB(A) с цел улесняване на комуникацията в отделението и външните 
радиокомуникации. 
 
58 
4.11     Защита на екипажа и пътниците 
 
4.11.1  На всички открити части на палубите, до които имат достъп екипажът или пътниците, 
се монтират ефективни предпазни перила или фалшбордове. Могат да се приемат 
алтернативни мерки, като например поставяне на предпазни колани и леери, ако те 
осигуряват еквивалентно ниво на безопасност.   Височината на фалшбордовете или 
предпазните перила трябва да бъде най-малко 1 m от палубата, а когато тази височина би 
попречила на нормалната работа на плавателния съд, може да се приеме и по-малка 
височина. 
 
4.11.2  Отворът под най-ниското платно на предпазните перила не трябва да надвишава 230 
mm. Другите платна не трябва да са на повече от 380 mm едно от друго. При плавателни 
съдове със заоблени планшири подпорите на предпазните перила се поставят върху 
хоризонталната част на палубата. 
 
4.11.3  Вземат се подходящи мерки (под формата на предпазни перила, спасителни въжета, 
трапове или проходи под палубата и т.н.) за защита на екипажа при влизане и излизане от 
каютите, машинното отделение и всички други части помещения, необходими за работата на 
плавателния съд. 
 
4.11.4  Палубният товар, превозван с плавателен съд, се съхранява така, че всеки отвор, 
който е на пътя на товара и през който има достъп до и от каютите на екипажа, машинното 
отделение и всички други помещения, необходими за работата на плавателния съд, да може 
да бъде затворени и обезопасен срещу навлизането на вода. Над палубния товар се осигурява 
ефективна защита за екипажа под формата на предпазни перила или спасителни въжета, ако 
преминаването върху или под палубата на плавателния съд не е удобно. 
 
 
ГЛАВА 5 
 
СИСТЕМИ ЗА УПРАВЛЕНИЕ НА ПОСОКАТА 
 
5.1       Общи положения 
 
5.1.1    Плавателните съдове се оборудват с механизми за управление на посоката с 
достатъчна здравина и подходяща конструкция, които позволяват курсът и посоката на 
движение на плавателния съд да бъдат ефективно управлявани в максимална възможна 
степен при околните условия и скорост на плавателния съд без ненужно физическо усилие 
при всякакви скорости и условия, за които плавателният съд ще бъде сертифициран.  
Експлоатационните показатели се проверяват в съответствие с приложение 9. 
 
5.1.2    Управлението на посоката може да се постигне с помощта на въздушен или воден 
рул, криле, клапи, управляеми витла или струи, отвори за контрол на отклонението от курса 
или странични тласкащи устройства, диференциална тяга, променлива геометрия на 
плавателния съд или компонентите на неговата подемна система, или чрез комбинация от 
тези устройства. 
 
5.1.3    По смисъла на настоящата глава системата за управление на посоката включва всяко 
рулево устройство или устройства, всички механични връзки и всички захранващи или 
ръчни устройства, органи за управление и системи за задействане. 
 
5.1.4    Обръща се внимание на възможността за взаимодействие между системите за 
управление на посоката и системите за стабилизиране.  Когато се осъществява такова 
взаимодействие или когато са монтирани компоненти с двойно предназначение, трябва да се 
спазват и изискванията 12.5 и на глави 16 и 17, според случая.